Lolita Flores arranca la temporada PLATEA a l'Eliana
16 de febrer de 2018

L'actriu actuarà en l'Auditori Municipal al costat de l'actor argentí Luis Mottola, representant l'espectacle “Prefiero que seamos amigos” el pròxim 7 d'abril, a les 19:30 hores. Les entrades estaran disponibles a través de elientrada.es des del 15 de febrer.

L'alcalde de l'Eliana, Salva Torrent, ha presentat en una roda de premsa en l'Auditori Municipal, la incorporació del municipi en el programa estatal PLATEA per a la cultura i les arts escèniques. Programa que permet als Ajuntaments impulsar programació cultural de companyies de tot el país en escenaris de titularitat pública, com va assenyalar Salva Torrent, “PLATEA permet portar grans obres realitzades per grans companyies a municipis que en solitari no tindrien la capacitat de fer-ho per l'alt valor econòmic”.

La programació arranca amb “Prefiero que seamos amigos”, una comèdia romàntica francesa protagonitzada per Lolita Flores i Luis Mottola d'una hora i mitja de durada que actualment es representa en el teatre Talia de València i es troba de gira per tot territori nacional. L'obra tindrà lloc el 7 d'abril a les 19:30 hores en l'Auditori Municipal. Així mateix el 24 de març, de la mà de la veïna de l'Eliana, Lola Moltó, s'interpretarà “Pels Pèls” a partir de les 19:30 hores.

La venda de les entrades es farà a través de la pàgina elientrada.es des del 15 de febrer. També durant els matins i vesprades del divendres es podran adquirir les localitats presencialment en el Centre Sociocultural, així com dues hores abans que comence l'obra. Com a novetat l'espectador podrà escollir, per primera vegada, les seues pròpies butaques tant en la modalitat online com en la presencial.

El primer edil i regidor de Cultura, va aclarir que la incorporació del municipi a aquest programa estatal no llevarà importància a les produccions locals i des de la corporació se seguirà recolzant la producció d'obres a l'Eliana “apostem per companyies professionals, per actors molt rellevants però també continuem recolzant les associacions i companyies del poble”. cal recordar que d'un total de 8.124 municipis espanyols tan sol 164 formen part de PLATEA.